കിവികളുടെ സ്പിന്നില് ഇന്ത്യ വീഴുമോ? ഇന്ത്യക്കെതിരായ ടെസ്റ്റ് ടീമിനെ പ്രഖ്യാപിച്ച് ന്യൂസിലന്ഡ് കിവി സ്ക്വാഡില് അഞ്ച് സ്പിന്നര്മാര് വെല്ലിംഗ്ടണ് : നവംബര് 25ന് കാണ്പൂരില് ആരംഭിക്കുന്ന പര്യടനത്തിനുള്ള 15 അംഗ ടീമില് അഞ്ച് സ്പിന്നര്മാരെ ന്യൂസിലാന്ഡ് വ്യാഴാഴ്ച പ്രഖ്യാപിച്ചു. ബയോ ബബിള് ക്ഷീണം കാരണം സീനിയര് പേസര് ട്രെന്റ് ബോള്ട്ടിനെ ഇന്ത്യക്കെതിരായ രണ്ട് ടെസ്റ്റുകളുടെ പരമ്ബരയില് നിന്ന് ഒഴിവാക്കി. ബോള്ട്ടിനൊപ്പം ഓള്റൗണ്ടര് കോളിന് ഡി ഗ്രാന്ഡ്ഹോമിനെയും രണ്ട് ടെസ്റ്റുകളുടെ പരമ്ബരയില് നിന്ന് ഒഴിവാക്കി. ലോക ടെസ്റ്റ് ചാംപ്യന്ഷിപ്പിന്റെ രണ്ടാം സീസണില് ഇന്ത്യ കളിക്കുന്ന രണ്ടാമത്തെ പരമ്ബര കൂടിയാണ് കിവീസിനെതിരേയുള്ളത്. ഇംഗ്ലണ്ടുമായി അഞ്ചു ടെസ്റ്റുകളുടെ പരമ്ബരയിലാണ് ഇന്ത്യ ആദ്യം കളിച്ചത്. ആദ്യ ടെസ്റ്റ് ചാമ്ബ്യന്ഷിപ്പില് ഇന്ത്യയെ കീഴടക്കിയാണ് ന്യൂസിലന്ഡ് കിരീടം നേടിയത്. ഇന്ത്യന് വംശജരായ അജാസ് പട്ടേല്, രച്ചിന് രവീന്ദ്ര എന്നിവര്ക്ക് പുറമെ വില് സോമര്വില്ലേ, മിച്ചല് സാന്റ്നര്, ഗ്ലെന് ഫിലിപ്സ് എന്നിവരാണ് ന്യൂസിലന്ഡിന്റെ സ്പിന് നിരയില്. ന്യൂസിലന്ഡിന്റെ ആഭ്യന്തര ക്രിക്കറ്റിലടക്കം മികച്ച പ്രകടനം കാഴ്ചവെക്കുന്ന താരമാണ് രച്ചിന് രവീന്ദ്ര. നവംബര് 25 മുതല് 29 വരെ കാണ്പൂരിലാണ് ഇന്ത്യയും ന്യൂസിലാന്ഡും തമ്മിലുള്ള ആദ്യ ടെസ്റ്റ് നടക്കുക. രണ്ടാമത്തെയും അവസാനത്തെയും ടെസ്റ്റ് ഡിസംബര് മൂന്ന് മുതല് ഏഴു വരെ മുംബൈയിലായിരിക്കും. ന്യൂസിലന്ഡ് ടെസ്റ്റ് ടീം: ടീം: കെയ്ന് വില്യംസണ് ക്യാപ്റ്റന്, ടോം ബ്ലണ്ടല്വിക്കറ്റ് കീപ്പര്, ഡെവോണ് കോണ്വേ, കൈല് ജേമിസണ്, ടോം ലാതം, ഹെന്റി നിക്കോള്സ്, അജാസ് പട്ടേല്, ഗ്ലെന് ഫിലിപ്സ്, രച്ചിന് രവീന്ദ്ര, മിച്ചല് സാന്റ്നര്, വില് സോമര്വില്ലെ, ടിം സൗത്തി, റോസ് ടെയ്ലര്, നീല് വാഗ്നര് Tags